|  |  |  |  |  |
| --- | --- | --- | --- | --- |
| |  |  |  | | --- | --- | --- | | |  |  | | --- | --- | |  | REPUBLIKA SLOVENIJA  **MINISTRSTVO ZA KMETIJSTVO, GOZDARSTVO IN PREHRANO**  UPRAVA REPUBLIKE SLOVENIJE ZA VARNO HRANO, VETERINARSTVO IN VARSTVO RASTLIN | | | Oznaka metode: UVHVVR-UP/2/2  Datum: 4. junij 2024 |

**METODA   
ZA URADNO POTRJEVANJE SEMENA KRMNIH RASTLIN**

**Uradni pregledi semenskih posevkov krmnih rastlin**

**(UVHVVR-UP/2/2)**

Metoda za uradno potrjevanje semena krmnih rastlin – Uradni pregledi semenskih posevkov krmnih rastlin (UVHVVR-UP/2/2), sprejeta s sklepom Uprave Republike Slovenije za varno hrano, veterinarstvo in varstvo rastlin, št. sklepa: U34311-4/2024/1 z dne 4. 6. 2024.

Začetek uporabe: 4. junij 2024.

KAZALO VSEBINE

[1 SPLOŠNO 4](#_Toc163460041)

[1.1 Namen 4](#_Toc163460042)

[1.2 Pomen izrazov 4](#_Toc163460043)

[1.3 Kategorije pridelave semena krmnih rastlin 5](#_Toc163460044)

[2 URADNI PREGLEDI SEMENSKEGA POSEVKA 6](#_Toc163460045)

[2.1 Prijava za odvzem vzorcev semena za vzporedno kontrolo 6](#_Toc163460046)

[2.2 Prijava za uradne preglede semenskega posevka 6](#_Toc163460047)

[2.2.1 Prijava semenskega posevka za pridelavo predosnovnega semena 6](#_Toc163460048)

[2.2.2 Prijava semenskega posevka za pridelavo ostalih kategorij semena 6](#_Toc163460049)

[2.2.3 Kontaktni podatki organa za potrjevanje 7](#_Toc163460050)

[2.3 Preveritev prijave in izdelava obrazca zapisnika 7](#_Toc163460051)

[2.4 Pregled dokumentacije in evidenc 7](#_Toc163460052)

[2.5 Poljski pregledi 8](#_Toc163460053)

[2.5.1 Število in čas opravljanja poljskih pregledov 8](#_Toc163460054)

[2.5.2 Način opravljanja poljskih pregledov 8](#_Toc163460055)

[2.5.3 Kontrolne enote 9](#_Toc163460056)

[2.5.4 Gostota posevka 10](#_Toc163460057)

[2.6 Zapisnik o uradnih pregledih semenskega posevka in potrdilo o ne dokončni potrditvi semena krmnih rastlin 10](#_Toc163460058)

[2.7 Zavrnitev uradne potrditve 11](#_Toc163460059)

[2.8 Odstop od prijave pridelave semenskega posevka 11](#_Toc163460060)

[2.9 Nadzor preglednikov pod uradnim nadzorom 11](#_Toc163460061)

[3 ZAHTEVE ZA SEMENSKE POSEVKE 11](#_Toc163460062)

[3.1 Predhodni posevek (kolobar) 11](#_Toc163460063)

[3.2 Izolacija (izolacijski pas) 12](#_Toc163460064)

[3.3 Sortna in vrstna čistost 12](#_Toc163460065)

[3.3.1 Zahteve za sortno čistost 12](#_Toc163460066)

[3.3.2 Zahteve za vrstno čistost 13](#_Toc163460067)

[3.4 Zapleveljenost in prisotnost drugih vrst rastlin 13](#_Toc163460068)

[3.5 Zdravstveno stanje 14](#_Toc163460069)

[3.5.1 Posebne zahteve za semenske posevke lucerne 14](#_Toc163460070)

[PRILOGA 15](#_Toc163460071)

[Preverjanja, opazovanja, in vrednotenja, ki se izvajajo pri uradnih pregledih](#_Toc163460072)

[1. Trave 15](#_Toc163460073)

[2. Metuljnice, facelija 17](#_Toc163460074)

[3. Druge vrste krmnih rastlin (križnice - koleraba (kavla), oljna redkev) 19](#_Toc163460075)

**METODA ZA URADNO POTRJEVANJE SEMENA KRMNIH RASTLIN**

**Uradni pregledi semenskih posevkov krmnih rastlin**

**(UVHVVR-UP/2/2)**

# SPLOŠNO

## Namen

S to metodo je določen način izvajanja uradnih pregledov semenskih posevkov naslednjih vrst krmnih rastlin:

**a) Trave (Poaceae):**

* *Dactylis glomerata* L. - navadna pasja trava;
* *Festuca arundinacea* Schreber - trstikasta bilnica;
* *Festuca pratensis* Huds. - travniška bilnica;
* *Festuca rubra* L. - rdeča bilnica;
* *Lolium multiflorum* Lam. - mnogocvetna (laška) ljuljka (vključno z westerwoldsko ljuljko);
* *Lolium perenne* L. - trpežna (angleška) ljuljka;
* *Phleum pratense* L. - travniški mačji rep;
* *Poa pratensis* L. - travniška latovka;
* x*Festulolium* Asch. & Graebn. - festulolium (hibridi, ki izhajajo iz križanja vrst iz rodu Festuca z vrstami iz rodu Lolium);

**b) Metuljnice (Fabaceae):**

* *Lupinus albus* L. - beli volčji bob;
* *Medicago sativa* L. - lucerna;
* *Pisum sativum* L. (partim) - krmni grah;
* *Trifolium alexandrinum* L. - aleksandrijska detelja;
* *Trifolium incarnatum* L. - inkarnatka;
* *Trifolium pratense* L. - črna detelja;
* *Trifolium repens* L. - bela (plazeča) detelja;
* *Vicia faba* L. (partim) - krmni bob;
* *Vicia sativa* L. - navadna grašica;

**c) Druge vrste krmnih rastlin:**

* *Brassica napus* L. var. *napobrassica* (L.) Rchb. - koleraba, kavla;
* *Phacelia tanacetifolia* Benth. - facelija;
* *Raphanus sativus* L. var. *oleiformis* Pers. - oljna redkev.

## Pomen izrazov

Izrazi, uporabljeni v tej metodi, imajo naslednji pomen:

1. Uradni pregledi semenskega posevka krmnih rastlin so del postopka uradne potrditve semena krmnih rastlin, v katerem organ za potrjevanje preveri, ali posevek, namenjen pridelavi semena krmnih rastlin (v nadaljevanju: semenski posevek), izpolnjuje zahteve za semenske posevke, predpisane s Pravilnikom o trženju semena krmnih rastlin in pese[[1]](#footnote-1) (v nadaljevanju: pravilnik).
2. Uradna potrditev semena krmnih rastlin (v nadaljevanju: uradna potrditev) je postopek, ki ga v skladu z 22. členom Zakona o semenskem materialu kmetijskih rastlin[[2]](#footnote-2) (v nadaljevanju: ZSMKR) izvaja organ, ki ima na podlagi ZSMKR javno pooblastilo za vodenje postopka uradne potrditve semenskega materiala kmetijskih rastlin (v nadaljevanju: organ za potrjevanje).
3. Prijavitelj je dobavitelj semenskega materiala kmetijskih rastlin, ki prijavi semenski posevek v postopek uradne potrditve. Dobavitelj mora biti vpisan v register dobaviteljev v skladu z ZSMKR.
4. Pridelovalec semena krmnih rastlin (v nadaljevanju: pridelovalec) je prijavitelj ali druga fizična ali pravna oseba, ki v imenu in na račun prijavitelja prideluje seme krmnih rastlin.
5. Preglednik pod uradnim nadzorom je fizična oseba, ki izpolnjuje predpisane pogoje in je v skladu z ZSMKR imenovan za opravljanje pregledov semenskih posevkov pod uradnim nadzorom organa za potrjevanje.
6. Poljski pregledi so del uradnih pregledov semenskega posevka, ki jih opravi pooblaščeni strokovni delavec organa za potrjevanje (v nadaljevanju: uradni preglednik) ali preglednik pod uradnim nadzorom in s katerimi preveri, ali semenski posevek izpolnjuje zahteve iz Priloge 1 pravilnika.
7. Poljsko potrjen semenski posevek je semenski posevek, za katerega je organ za potrjevanje na podlagi rezultatov uradnih pregledov semenskih posevkov ugotovil, da izpolnjuje s pravilnikom predpisane zahteve in to potrdil z uradnim zaznamkom na zapisniku o uradnih pregledih semenskega posevka.
8. Ne dokončno potrjeno seme je seme, pridelano oziroma požeto v poljsko potrjenem semenskem posevku, za katerega je organ za potrjevanje na zahtevo prijavitelja v postopku uradne potrditve izdal uradne etikete za ne dokončno potrjeno seme in potrdilo o ne dokončni potrditvi semena.
9. Žlahtniteljevo seme je seme, ki ga pridela žlahtnitelj oziroma vzdrževalec sorte in je namenjeno pridelavi predosnovnega semena ali osnovnega semena.
10. Vzporedna kontrola je preverjanje sortne pristnosti in čistosti semena, uporabljenega za zasnovo semenskih posevkov, v isti rastni sezoni, kot rastejo prijavljeni semenski posevki iste partije. Vzporedna kontrola je del naknadne kontrole semena krmnih rastlin.

## Kategorije pridelave semena krmnih rastlin

Kategorije, v katere se lahko potrdi seme krmnih rastlin, pridelano v semenskih posevkih (v nadaljevanju: kategorije pridelave semena), in njihove oznake so navedene v Preglednici 1.

**Preglednica 1**: Kategorije semena krmnih rastlin

| **Semenski posevek** | **Kategorije pridelave semena (1)** |
| --- | --- |
| 1. **trave:** | |
| * navadna pasja trava; * trstikasta bilnica, travniška bilnica, rdeča bilnica; * mnogocvetna ljuljka (vključno z westerwoldsko ljuljko), trpežna ljuljka, * travniški mačji rep; * travniška latovka; * festulolium; | O, C |
| 1. **metuljnice:** | |
| * aleksandrijska detelja, inkarnatka, črna detelja, bela (plazeča) detelja; | O, C |
| * krmni grah, krmni bob, lucerna, beli volčji bob, navadna grašica; | O, C1, C2 |
| 1. **druge vrste krmnih rastlin:** |  |
| * koleraba (kavla), facelija, oljna redkev. | O, C |

(1) Pomen oznak kategorij:

O: osnovno seme

C: certificirano seme

C1: certificirano seme 1. množitve

C2: certificirano seme 2. množitve

# URADNI PREGLEDI SEMENSKEGA POSEVKA

Uradni pregledi semenskega posevka vključujejo:

* preveritev prijave in izdelavo obrazcev zapisnikov,
* pregled dokumentacije in evidenc,
* poljske preglede semenskih posevkov, vključno z izolacijskim pasom,
* vodenje zapisnika o uradnih pregledih semenskega posevka in poljsko potrditev semenskega posevka,
* izdajo odločbe o zavrnitvi uradne potrditve semena krmnih rastlin, če predpisane zahteve za semenske posevke niso izpolnjene,
* izdajo potrdila o ne dokončni potrditvi semena krmnih rastlin (na zahtevo prijavitelja),
* vodenje evidenc in poročanje Upravi o prejetih prijavah in izvedenih uradnih pregledih, o odstopih od prijav, zavrnjenih prijavah in zavrnitvah uradne potrditve.

## Prijava za odvzem vzorcev semena za vzporedno kontrolo

Vzporedna kontrola semena, ki bo uporabljeno za zasnovo semenskih posevkov, je obvezna, kadar:

* je bilo seme uradno potrjeno v drugi državi članici Evropske unije (v nadaljevanju: EU) ali tretji državi;
* bo poljske preglede semenskih posevkov opravljal preglednik pod uradnim nadzorom;
* bo za zasnovo semenskega posevka uporabljeno žlahtniteljevo seme.

Prijavitelj prijavi organu za potrjevanje vzorčenje semena za vzporedno kontrolo najpozneje:

* do 1. septembra za večletne vrste oziroma prezimne sorte krmnih rastlin,
* en teden pred predvideno setvijo semenskega posevka za neprezimne sorte krmnih rastlin.

V prijavi navede rastlinsko vrsto, sorto in kategorijo semena, količino semena, vrsto embalaže, kraj (lokacijo) vzorčenja in podatke o kontaktni osebi za vzorčenje.

Prijavo za vzorčenje semena za vzporedno kontrolo pošlje organu za potrjevanje v pisni obliki (po elektronski pošti) na naslov:

* [romana.rutar@kis.si](mailto:romana.rutar@kis.si) (tel. št. 01/2805-198 ali 01/2805-257) in
* [drago.zitek@kis.si](mailto:drago.zitek@kis.si) (tel. št. 01/2805-256).

Organ za potrjevanje opravi na podlagi prijave vzorčenje na celotni količini semena, namenjenega za zasnovo semenskega posevka.

Odvzeti vzorci za vzporedno kontrolo se preverijo na kontrolnem polju. Za vzorčenje in izvedbo vzporedne kontrole se smiselno uporabi metoda naknadne kontrole za krmne rastline.

## Prijava za uradne preglede semenskega posevka

### Prijava semenskega posevka za pridelavo predosnovnega semena

Prijavo za uradne preglede semenskega posevka, namenjenega razmnoževanju oziroma pridelavi semena kategorije predosnovno seme, vloži prijavitelj, ki je žlahtnitelj oziroma vzdrževalec sorte.

Kot podatki o poreklu semena, ki bo uporabljeno za zasnovo semenskega posevka, se v prijavi navedejo podatki o metodi vzdrževanja sorte in načinu pridobitve žlahtniteljevega semena.

### Prijava semenskega posevka za pridelavo ostalih kategorij semena

Prijavitelj vloži prijavo za uradne preglede semenskega posevka (v nadaljevanju: prijava) na obrazcu »Prijava za uradno potrditev semenskega posevka«, ki ga pridobi pri organu za potrjevanje ali na njegovi spletni strani.

V prijavi navede podatke iz 22. člena ZSMKR in 13. člena pravilnika. Kot podatki o poreklu semena, ki bo uporabljeno za zasnovo semenskega posevka, se v prijavi navedejo podatki:

* z uradnih etiket ali potrdila o uradni potrditvi, ki jih je izdal organ za potrjevanje v skladu s sedmim odstavkom 22. člena ZSMKR, če se uporabi seme, ki je bilo pridelano in uradno potrjeno v Sloveniji, ali
* z uradnih etiket ali OECD etiket, ki jih je izdal pristojni organ države, v kateri je bilo seme uradno potrjeno, če se uporabi seme, ki je bilo uradno potrjeno v drugi državi članici EU ali v tretji državi.

Če sorta še ni vpisana v Sortno listo v Republiki Sloveniji ali v Skupni katalog sort poljščin EU, se v prijavi navede tudi registrska številka sorte, ki jo dodeli Uprava Republike Slovenije za varno hrano, veterinarstvo in varstvo rastlin (v nadaljevanju: Uprava) ob vložitvi prijave za vpis sorte v sortno listo.

Če se za zasnovo semenskega posevka uporabi seme, ki je bilo uradno potrjeno za namen nadaljnjega razmnoževanja, kljub temu da glede kalivosti ni izpolnjevalo predpisanih zahtev, se v prijavi navede tudi podatek o dejanski kalivosti semena.

Roki za vložitev prijav so:

* do 28. februarja za večletne vrste oziroma prezimne sorte krmnih rastlin, razen lucerne,
* do 15. aprila za neprezimne vrste krmnih rastlin.

### Kontaktni podatki organa za potrjevanje

Obrazec prijave za uradne preglede semenskega posevka se pridobi pri organu za potrjevanje: Kmetijski inštitut Slovenije, Služba za uradno potrjevanje, Hacquetova ulica 17, 1000 Ljubljana, na njegovi spletni strani: <http://www.kis.si/SUP-Podrocja_dela_in_obrazci/Poljscine> ali pri kontaktnih osebah:

* mag. Uroš Benec ([uros.benec@kis.si](mailto:uros.benec@kis.si); tel. št. 01/2805-286),
* Andrej Obal ([andrej.obal@kis.si](mailto:andrej.obal@kis.si); tel. št. 01/2805-280).

Izpolnjeni obrazec prijave se skupaj z zahtevanimi dokazili pošlje organu za potrjevanje na naslov:

Kmetijski inštitut Slovenije

Služba za uradno potrjevanje

Hacquetova ulica 17, 1000 Ljubljana

ali na e- naslov:

[certificiranje.semen@kis.si](mailto:certificiranje.semen@kis.si)

## Preveritev prijave in izdelava obrazca zapisnika

Organ za potrjevanje preveri ustreznost prijave in podatke ter dokazila o poreklu uporabljenega semena. Podatke iz prijave vnese v aplikacijo SUP.

Če v prijavi niso navedeni vsi podatki ali če iz prijave ni možno zanesljivo ugotoviti porekla uporabljenega semena, zahteva organ za potrjevanje od prijavitelja dopolnitev prijave ali dodatne podatke o uporabljenem semenu.

Prijavitelj mora dopolniti prijavo ali sporočiti zahtevane podatke v roku 30 dni oziroma najpozneje do predvidenega datuma prvega poljskega pregleda, ki ga organ za potrjevanje sporoči prijavitelju. Če do prvega poljskega pregleda prijava ni popolna oziroma organ za potrjevanje nima na voljo vseh predpisanih podatkov in dokazil, poljskih pregledov ne izvede.

Na podlagi popolnih prijav izdela organ za potrjevanje za vsak prijavljeni semenski posevek predtiskan obrazec zapisnika o uradnih pregledih semenskega posevka.

Če bo poljske preglede opravljal preglednik pod uradnim nadzorom, mu mora organ za potrjevanje pravočasno poslati predtiskane obrazce zapisnikov.

## Pregled dokumentacije in evidenc

Prijavitelj je dolžan hraniti uradne etikete s katerimi je bilo označeno seme, uporabljeno za zasnovo prijavljenih semenskih posevkov (vsaj po eno od vsake partije). Če je seme pridelal sam in je organ za potrjevanje izdal zanj le potrdilo o uradni potrditvi, mora hraniti to potrdilo in evidenco o načinu in namenu uporabe tega semena.

Prijavitelj je dolžan voditi evidence o prejšnjih posevkih na zemljiščih, na katerih je semenski posevek.

Če se prijava nanaša na semenski posevek, namenjen pridelavi predosnovnega semena, mora prijavitelj voditi zapise in evidence o vzdrževanju sorte, ki jih vodi vzdrževalec sorte, v skladu s 14. členom Pravilnika o postopku vpisa sorte v sortno listo in o vodenju sortne liste.

Če prideluje seme v semenskem posevku pridelovalec v imenu in na račun prijavitelja, lahko uradne etikete ter evidence o prejšnjih posevkih na zemljiščih, na katerih je semenski posevek, hrani pridelovalec. Prijavitelj pa v tem primeru hrani kopije vsaj ene uradne etikete od vsake partije uporabljenega semena, kot dokazilo o pravilnosti podatkov o poreklu uporabljenega semena, ki jih je navedel v prijavi.

Pregled uradnih etiket in druge dokumentacije o semenu, uporabljenem za zasnovo semenskega posevka, ter o prejšnjih posevkih na zemljiščih, na katerih je semenski posevek, opravi uradni preglednik ali preglednik pod uradnim nadzorom pri prvem poljskem pregledu.

Uradni preglednik opravi en pregled dokumentacije in evidenc tudi pri prijavitelju, če:

* prideluje seme krmnih rastlin v imenu in na račun prijavitelja več pridelovalcev;
* izvaja poljske preglede semenskih posevkov, ki jih je prijavil prijavitelj, preglednik pod uradnim nadzorom.

## Poljski pregledi

Poljske preglede semenski posevkov opravi uradni preglednik, v primerih, ko se lahko poljski pregledi izvajajo pod uradnim nadzorom, pa preglednik pod uradnim nadzorom.

Če poljske preglede opravlja preglednik pod uradnim nadzorom, zagotovi organ za potrjevanje uradni nadzor nad opravljanjem teh poljskih pregledov v skladu s točko 2.9 te metode.

S poljskimi pregledi se:

* ugotovi dejansko površino semenskega posevka in preveri izolacija semenskega posevka,
* oceni splošno stanje semenskega posevka, prisotnost samosevnih rastlin in zapleveljenost,
* ugotovi sortno pristnost in čistost, prisotnost drugih vrst rastlin ter zdravstveno stanje,
* preveri, če so bili odrejeni ukrepi v semenskem posevku pravočasno in pravilno izvedeni,
* oceni pridelek semena.

### Število in čas opravljanja poljskih pregledov

Poljski pregledi se opravijo v taki razvojni fazi semenskega posevka, da je mogoče natančno preveriti izpolnjevanje predpisanih zahtev glede izolacije, sortne pristnosti in čistosti, zdravstvenega stanja posevka in ostalih posebnih zahtev, ki jih morajo izpolnjevati semenski posevki.

Pri vseh vrstah krmnih rastlin se opravita dva poljska pregleda semenskega posevka.

Prvi pregled posevkov trav se opravi po klasenju oziroma latenju do cvetenja, drugi pa med zorenjem oziroma pred žetvijo.

Prvi pregled posevkov metuljnic in facelije se opravi med cvetenjem, drugi pa med zorenjem oziroma pred žetvijo.

Prvi pregled posevkov križnic se opravi v zgodnjem stadiju razvoja rastlin, to je v stadiju rozete (ko je razvitih do 5 listov) oziroma pred začetkom podaljševanja stebel, drugi pa v začetku cvetenja.

Dodatni poljski pregled se opravi, če zaradi slabe izenačenosti ali kakšnega drugega vzroka ob prvem ali drugem pregledu ni bilo mogoče preveriti izpolnjevanja vseh predpisanih zahtev ali opraviti vseh potrebnih ocenjevanj ali če je potrebno preveriti, ali je prijavitelj ali pridelovalec v njegovem imenu v semenskem posevku pravočasno in pravilno izvedel odrejene ukrepe.

### Način opravljanja poljskih pregledov

Pri oceni splošnega stanja semenskega posevka se preveri, ali je semenski posevek dovolj izenačen, zdrav in v primernem stanju, da bo mogoče izvesti zanesljiva opazovanja rastlin za določanje sortne čistosti in zdravstvenega stanja. Pri tem se posebna pozornost posveti kakovosti setve, zlasti na robovih parcel (obračanje), prisotnosti bolezni, ki se prenašajo s semenom in škodljivcev, zapleveljenosti, poleganju rastlin in drugim dejavnikom, ki bi lahko zmanjšali zanesljivost ocene sortne čistosti in zdravstvenega stanja.

Primernost izolacije se preveri z obhodom semenskega posevka na predpisani izolacijski razdalji. Če preglednik ugotovi, da izolacija ni zadostna, zahteva odstranitev vira neželenega cvetnega prahu, da se zagotovi predpisana izolacija. Preglednik preveri tudi morebitno prisotnost samosevnih rastlin v drugih posevkih znotraj izolacijskega območja, ki bi bile lahko vir neželenega cvetnega prahu in odredi njihovo odstranjevanje.

Za ugotovitev sortne pristnosti in oceno splošnega stanja semenskega posevka (vključno z zdravstvenim stanjem in zapleveljenostjo) se pregleda ves semenski posevek.

Sortna pristnost se ugotavlja tako, da se na različnih delih semenskega posevka preveri, ali lastnosti rastlin odgovarjajo uradnemu opisu sorte. Število rastlin, ki se pregledajo, je odvisno od značaja lastnosti, ki so pomembne za razlikovanje sorte, in od izenačenosti sorte: pri tujeprašnih vrstah se pregleda več rastlin kot pri samoprašnih. Pri hibridnih sortah se sortna pristnosti ugotavlja pri vsaki starševski komponenti posebej.

Zahteve glede sortne in vrstne čistosti ter prisotnosti plevelov in drugih vrst rastlin iz točk 3.3 in 3.4 te metode se natančneje ugotavljajo na kontrolnih enotah (k.e.). Kadar so standardi za sortno čistost podani v odstotkih, mora biti število na kontrolni enoti ugotovljenih primesi povezano s številom rastlin ali številom klasov/latov v populaciji oziroma gostoto posevka.

Pri sortni čistosti se na kontrolnih enotah ugotavljajo rastline, ki očitno ne pripadajo sorti, in za sorto neznačilne rastline. Pri tem se opazujejo in ocenjujejo lastnosti, ki so lahko bolj ali manj očitne. Bolj očitne lastnosti kot so višina, barva, oblika in starost rastlin (primarne lastnosti), se šteje pri pregledu vse kontrolne enote. Manj očitne lastnosti, kot so oblika in dlakavost lista, značilnosti cveta in semena ter druge (sekundarne) lastnosti, pa se ugotavlja s pregledom posamičnih rastlin.

Pri vrstni čistosti se na kontrolnih enotah ugotavlja število rastlin drugih vrst, katerih seme bi bilo z laboratorijskim testiranjem težko ločiti od semena vrste, ki ji pripada semenski posevek, oziroma število rastlin drugih vrst, ki zlahka navzkrižno oprašijo rastline v semenskem posevku.

Podrobnejši način opravljanja poljskih pregledov in posebne zahteve glede sortne in vrstne čistoti, zapleveljenosti in prisotnosti drugih vrst rastlin ter zdravstvenega stanja, ki morajo biti pri poljskih pregledih izpolnjene za uradno potrditev, so za posamezno vrsto ali skupino krmnih rastlin navedene v 3. poglavju te metode.

Pregledi, preverjanja in ocenjevanja, ki se opravijo pri posameznem uradnem pregledu, so za posamezno vrsto ali skupino krmnih rastlin navedene v Prilogi te metode.

Če ta metoda za posamezno vrsto ne določa podrobnejšega načina opravljanja poljskih pregledov, se poljski pregled opravi v skladu s Smernicami za opravljanje naknadne kontrole in poljskih pregledov semenskih posevkov[[3]](#footnote-3), ki jih je sprejela Organizacija za gospodarsko sodelovanje in razvoj (OECD) v okviru Shem potrjevanja sortnosti semena, ki je v mednarodnem prometu[[4]](#footnote-4).

### Kontrolne enote

Razen pri ugotavljanju sortne čistosti semenskega posevka kolerabe je kontrolna enota (k. e.) površina 150 m2 oziroma površina 50 m2 na treh različnih mestih. Površino 50 m2 dobimo, če napravimo v diagonalni smeri semenskega posevka po 50 korakov (1 korak =1 m) in ob tem upoštevamo površino pod iztegnjeno roko (1 m).

Kontrolno enoto semenskega posevka kolerabe predstavlja 400 rastlin (po 200 zaporednih rastlin v dveh vzporednih vrstah).

Število kontrolnih enot, ki se pregledajo v posameznem semenskem posevku, je odvisno od velikosti in stanja semenskega posevka (kar oceni sam preglednik). Kontrolne enote morajo prikazati povprečje semenskega posevka.

Število kontrolnih enot, ki se pregledajo glede na velikost semenskega posevka, je prikazano Preglednici 2.

**Preglednica 2**: Najmanjše število pregledanih kontrolnih enot v odvisnosti od velikosti (površine) posevka

|  |  |  |
| --- | --- | --- |
| **Semenki posevek** | **Velikost (površina) posevka**  **(ha)** | **Najmanjše število pregledanih kontrolnih enot** |
| * koleraba | do 3 | 3 k.e. na ha |
| > 3 - 5 | 10 k.e. |
| > 5 | na vsakih nadaljnjih 5 ha se dodatno pregleda po 5 k.e. |
| * ostale krmne rastline | do 3 | 1 k.e. na ha |
| > 3 - 10 | 5 k.e. |
| > 10 | na vsakih nadaljnjih 10 ha se dodatno pregledata po 2 k.e. |

Če se v semenskem posevku pregledata 2 ali več kontrolnih enot, se največje dovoljeno število za sorto neznačilnih (netipičnih) rastlin in največje dovoljeno število plevelnih rastlin ter rastlin drugih vrst na kontrolno enoto ugotovi na podlagi povprečja (srednje vrednosti) posameznih kontrolnih enot.

### Gostota posevka

Za izračun gostote posevka se najprej na vsaki kontrolni enoti določi:

* pri širokovrstnih posevkih: število rastlin ali klasov v vrsti v dolžini 1 m,
* pri ozkovrstnih posevkih: število rastlin ali klasov na površini 0,5 m2.

Gostota posevka se izračuna po naslednji enačbi:

* pri širokovrstnih posevkih: P = 1.000.000 M / W;
* pri ozkovrstnih posevkih: P = 20.000 x N;

pri čemer je:

P: število bili na hektar,

M: povprečno število rastlin ali klasov na dolžinski meter (povprečje vseh kontrolnih enot),

W: medvrstna razdalja v cm,

N: povprečno število rastlin ali klasov na 0,5 m2 (povprečje vseh kontrolnih enot).

Sortna pristnost in čistost se lahko dodatno preverita tudi v vzporedni kontroli vzorcev semena, odvzetih v skladu s točko 2.1 te metode, ali v naknadni kontroli vzorcev semena, odvzetega v skladu z metodo naknadne kontrole semena krmnih rastlin. Ti rezultati pregledniku pomagajo pri odločitvi, na katere lastnosti mora biti posebno pozoren. Število ali delež primesi v posameznem semenskem posevku pa se poda izključno na podlagi ugotovitev v tem semenskem posevku

## Zapisnik o uradnih pregledih semenskega posevka in potrdilo o ne dokončni potrditvi semena krmnih rastlin

Uradni preglednik in preglednik pod uradnim nadzorom vodita zapisnik o uradnih pregledih semenskega posevka tako, da v predtiskanem obrazcu zapisnika, ki ga izdela organ za potrjevanje na podlagi prijave, beležita ugotovitve, ocene in rezultate preverjanj iz poljskih pregledov. Po končanem zadnjem poljskem pregledu posredujeta izpolnjeni predtiskani obrazec zapisnika organu za potrjevanje.

Organ za potrjevanje na podlagi ugotovitev, ocen in rezultatov preverjanj, navedenih v prejetem zapisniku, preveri, ali uradno pregledani semenski posevek izpolnjuje zahteve za semenske posevke, predpisane s pravilnikom.

Če organ za potrjevanje ugotovi, da semenski posevek izpolnjuje predpisane zahteve za določeno kategorijo, ga poljsko potrdi z uradnim zaznamkom na zapisniku:

»Semenski posevek izpolnjuje zahteve, predpisane s Pravilnikom o trženju semena krmnih rastlin za kategorijo … (*navede se kategorija, za katero semenski posevek izpolnjuje zahteve*)«.

Za seme, pridelano ali požeto v semenskem posevku, ki ga je organ za potrjevanje poljsko potrdil, izda organ za potrjevanje na zahtevo prijavitelja uradne etikete za ne dokončno potrjeno seme oziroma potrdilo o ne dokončni potrditvi semena.

## Zavrnitev uradne potrditve

Organ za potrjevanje prijavitelju z odločbo, ki jo izda na podlagi 22. člena ZSMKR, zavrne uradno potrditev semena krmnih rastlin, če ugotovi:

* na podlagi pregleda dokumentacije in evidenc, da semenski posevek ne izpolnjuje zahtev glede predhodnih posevkov iz 3.1 točke te metode,
* na podlagi zapisnika iz točke 2.6 te metode, da semenski posevek ne izpolnjuje zahtev glede sortne pristnosti, čistosti in ostalih s pravilnikom predpisanih zahtev.

Organ za potrjevanje zavrne uradno potrditev semena krmnih rastlin tudi, če poljski pregledi niso bili opravljeni, ker prijavitelj do prvega poljskega pregleda ni dopolnil prijave oziroma organu za potrjevanje ni predložil vseh predpisanih podatkov in dokazil.

Uradna potrditev semena lucerne se zavrne tudi, če so bili pri poljskih pregledih v semenskem posevku lucerne opaženi simptomi nadzorovanih nekarantenskih škodljivih organizmov iz 3. točke Priloge 1 pravilnika: bakterijske uvelosti lucerne (*Clavibacter michiganensis* ssp. *insidiosus*) in stebelnih ogorčic vrste *Ditylenchus dipsaci* (Kuehn) Filipjev.

## Odstop od prijave pridelave semenskega posevka

Prijavitelj lahko kadarkoli med izvajanjem postopka uradne potrditve semena krmnih rastlin odstopi od prijave. Odstopno izjavo pošlje v pisni obliki (v elektronski obliki ali s klasično pošto) na naslove, navedene v točki 2.2.3 te metode.

## Nadzor preglednikov pod uradnim nadzorom

Organ za potrjevanje izvaja uradni nadzor preglednikov pod uradnim nadzorom tako, da uradni preglednik izvede ponovne kontrolne poljske preglede določenega deleža semenskih posevkov, ki jih je pregledal preglednik pod uradnim nadzorom.

Prvo leto po imenovanju preglednika pod uradnim nadzorom izvede uradni preglednik kontrolne poljske preglede pri najmanj 10 % semenskih posevkov, ki jih je pregledal preglednik pod uradnim nadzorom.

Če se pri kontrolnih poljskih pregledi ugotovi, da so rezultati preglednika pod uradnim nadzorom skladni z rezultati uradnega preglednika ali da so v mejah dopustnih odstopanj, se v naslednjem letu delež kontrolnih poljskih pregledov zmanjša na najmanj 5 % semenskih posevkov. V primeru večjih odstopanj se lahko delež semenskih posevkov, ki jih ponovno pregleda uradni preglednik, poveča na največ 25 %.

# ZAHTEVE ZA SEMENSKE POSEVKE

## Predhodni posevek (kolobar)

Semenski posevek posamezne vrste in sorte krmnih rastlin ne sme biti na zemljišču, na katerem je bil predhodni posevek, ki ni združljiv s semenskim posevkom.

Na zemljišču, kjer je semenski posevek, ne sme biti samosevnih rastlin predhodnega posevka.

Zemljišče, na katerem je semenski posevek lucerne, mora izpolnjevati tudi naslednje zahteve:

* na njem se najmanj tri leta ni pridelovala lucerna, na sosednjih zemljiščih pa se lucerna ni pridelovala v preteklem letu;
* na njem se najmanj dve leti niso pridelovale ostale glavne gostiteljske rastline stebelnih ogorčic vrste *Ditylenchus dipsaci*: čebula, česen, šalotka, črna in bela detelja, inkarnatka, oves, rž, koruza, grah, krompir, pesa, korenje, jagode [[5]](#footnote-5), pri predhodni pridelavi rastlin pa niso bili opaženi simptomi *Ditylenchus Dipsaci.*

## Izolacija (izolacijski pas)

Semenski posevki krmnih rastlin, ki so naštete v Preglednici 3, morajo biti oddaljeni od posevkov oziroma virov cvetnega prahu (samosevne rastline), ki bi lahko nezaželeno opraševali semenski posevek. Najmanjše izolacijske razdalje so za posamezno vrsto krmnih rastlin določene v Preglednici 3. Izolacijske razdalje se lahko zmanjšajo, če obstaja zaščita pred nezaželeno tujo oprašitvijo (npr. posevek visokih rastlin ali pas gozda).

**Preglednica 3**: Najmanjša izolacijska razdalja za semenske posevke vrst krmnih rastlin

|  |  |  |
| --- | --- | --- |
| **Semenski posevek** | **Najmanjša izolacijska razdalja za pridelavo kategorije:** | |
| **O** | **C / C1, C2** |
| * sorte trav in metuljnice (razen apomiktičnih sort): * če je velikost (površina) posevka do 2 ha * če je velikost (površina) posevka nad 2 ha | 200 m  100 m | 100 m  50 m |
| * koleraba (kavla), facelija | 400 m | 200 m |

Semenski posevki krmnih rastlin, ki niso naštete v Preglednici 3, morajo biti najmanj 1 m oddaljeni od kateregakoli drugega posevka, da ne pride do mešanja semena pri žetvi.

## Sortna in vrstna čistost

Zahteve za sortno in vrstno čistost semenskih posevkov so za posamezno vrsto in kategorijo pridelave semena krmnih rastlin določene v točkah 3.3.1 in 3.3.2 te metode. Izpolnjevanje zahtev glede sortne in vrstne čistosti se preveri na kontrolnih enotah iz točke 2.5.3 te metode.

### Zahteve za sortno čistost

Največje dovoljeno število za sorto neznačilnih rastlin in rastlin druge sorte na kontrolno enoto semenskega posevka krmnih rastlin je za posamezno kategorijo pridelave semena navedeno v Preglednici 4. Sortno čistost osnovnega semena hibridov se lahko oceni tudi z uporabo ustreznih biokemijskih metod.

**Preglednica 4:** Največje dovoljeno število za sorto neznačilnih rastlin in rastlin druge sorte na kontrolno enoto semenskega posevka (kontrolna enota je opredeljena v točki 2.5.3 te metode)

|  |  |  |  |  |  |  |  |
| --- | --- | --- | --- | --- | --- | --- | --- |
| **Semenski posevek** | Največje dovoljeno število za sorto neznačilnih rastlin in rastlin druge sorte v semenskem posevku za pridelavo kategorije: | | | | | | |
| O | | C, C1 | | C2 | | |
| 1. **Trave:** | | | | | | | |
| * travniška latovka, razen apomiktičnih sort |  | 7 |  | 60 | / | | / |
| * apomiktične sorte travniške latovke |  | 7 |  | 90 | / | | / |
| * ostale vrste trav |  | 5 |  | 15 | / | | / |
| 1. **Metuljnice:** | | | | | | | |
| * krmni grah |  | 15 |  | 44 |  | | 128 |
| * krmni bob |  | 9 |  | 26 |  | | 78 |
| * lucerna, beli volčji bob, navadna grašica; |  | 5 |  | 15 |  | | 60 |
| * ostale vrste metuljnic |  | 5 |  | 15 | / | | / |
| 1. **Ostale vrste krmnih rastlin** | | | | | | | |
| * koleraba (kavla) |  | 3 |  | 10 | / | / | |
| * facelija, oljna redkev |  | 5 |  | 15 | / | / | |

### Zahteve za vrstno čistost

Največje dovoljeno število rastlin drugih vrst, katerih seme bi bilo z laboratorijskim testiranjem težko ločiti od semena vrste, ki ji pripada semenski posevek, oziroma število rastlin drugih vrst, ki zlahka navzkrižno oprašijo rastline v semenskem posevku, ne sme presegati:

1. pri vrstah iz rodu *Lolium* sp.:

* v semenskem posevku za pridelavo kategorije osnovno seme: 1 rastline na 50 m2,
* v semenskem posevku za pridelavo kategorije certificirano seme: 1 rastline na 10 m2,

1. pri ostalih vrstah krmnih rastlin:

* v semenskem posevku za pridelavo kategorije osnovno seme: 1 rastline na 30 m2,
* v semenskem posevku za pridelavo kategorije certificirano seme: 1 rastline na 10 m2,

## Zapleveljenost in prisotnost drugih vrst rastlin

Za vsak semenski posevek se poda splošna ocena zapleveljenosti semenskega posevka v skladu s Preglednico 5.

**Preglednica 5**: Ocena zapleveljenosti semenskega posevka

| Ocena zapleveljenosti | Opis |
| --- | --- |
| 0 | pleveli niso prisotni |
| 1 | majhna prisotnost plevelov |
| 2 | srednje močna zapleveljenost |
| 3 | močna zapleveljenost |

Število plevelov in drugih vrst rastlin, katerih seme je pri dodelavi težko odstraniti iz partije semena, na kontrolno enoto semenskega posevka ne sme presegati števila, navedenega za posamezno kategorijo pridelave semena krmnih rastlin v Preglednici 6.

**Preglednica 6:** Največje dovoljeno število plevelov in drugih vrst rastlin na kontrolno enoto semenskega posevka (kontrolna enota je opredeljena v točki 2.5.3 te metode)

|  |  |  |  |
| --- | --- | --- | --- |
| **Vrsta plevela ali druge rastline** | **Največje dovoljeno število plevelov in drugih vrst rastlin v semenskem posevku za pridelavo posamezne kategorije (1)** | | |
| **Vrsta krmnih rastlin** | **Kategorija** | |
| **O** | **C, C1, C2, C3** |
| *Avena fatua*, *Avena sterilis*, *Cuscuta* spp. | vse vrste krmnih rastlin | 0 | 0 |
| *Rumex* spp., razen *Rumex acetosella* | vse vrste krmnih rastlin, razen facelije | 3 | 5 |
| *Alopecurus myosuroides,*  *Elymus repens* | trave | 7 | 15 |
| *Melilotus spp* | metuljnice | 7 | 15 |
| *Raphanus raphanistrum, Sinapis arvensis* | oljna redkev | 0 | 10 |
| koleraba (kavla) | 0 | 5 |
| Druge rastlinske vrste, katerih seme je pri dodelavi težko odstraniti | vse vrste krmnih rastlin | 5 | 15 |

1. Če je število plevelov in drugih vrst rastlin na kontrolno enoto semenskega posevka večje od največjega dovoljenega števila, se pred dokončno uradno potrditvijo semena od vsake partije semena, pridelanega v semenskem posevku, odvzame vzorec za laboratorijsko testiranje semena (ugotavljanje števila semen drugih vrst rastlin v vzorcu, določenem v 4. stolpcu Preglednice 1 iz Priloge 3 pravilnika).

## Zdravstveno stanje

Oceni se splošno zdravstveno stanje semenskega posevka. Splošna ocena zdravstvenega stanja se poda s stopnjo okuženosti rastlin v semenskem posevku v skladu s Preglednico 7.

**Preglednica 7:** Stopnje okuženosti rastlin v semenskem posevku (v %)

| Stopnja okuženosti | Opis |
| --- | --- |
| 0% | brez okužb |
| ˃ 0 - 2% | zelo malo okuženo |
| ˃ 2 - 5% | malo okuženo |
| ˃ 5 - 8% | malo do srednje okuženo |
| ˃ 8 - 14% | srednje okuženo |
| ˃ 14 - 22% | srednje do močno okuženo |
| ˃ 22 -37% | močno okuženo |
| ˃ 37 - 61 % | močno do zelo močno okuženo |
| ˃ 61 - 100 % | zelo močno okuženo |

### Posebne zahteve za semenske posevke lucerne

Pri poljskih pregledih se v semenskih posevkih lucerne preveri morebitna prisotnost bakterijske uvelosti lucerne, ki jo povzroča *Clavibacter michiganensis* ssp. *insidiosus*, in stebelnih ogorčic vrste *Ditylenchus dipsaci*.

Če se pri pregledih v semenskem posevku ugotovijo znaki bakterijske uvelosti lucerne, se odvzame vzorec simptomatičnih rastlin za testiranje na prisotnost *Clavibacter michiganensis* ssp. *insidiosus*.

Če se pri pregledih v semenskem posevku ugotovijo znaki prisotnosti stebelnih ogorčic, se partije semena, pridelane v tem semenskem posevku, tretirajo s fitofarmacevtskim sredstvom, registriranim za tretiranje proti *Ditylenchus dipsaci*. Pred dokončno potrditvijo pa se iz vsake take partije odvzame vzorec semena za testiranje na prisotnost *Ditylenchus dipsaci*.

# PRILOGA

# Preverjanja, opazovanja, in vrednotenja, ki se izvajajo pri uradnih pregledih

## Trave

***1. pregled: po klasenju/latenju do cvetenja***

| **Predmet uradnega pregleda** | | |
| --- | --- | --- |
| **Evidence in dokazila** | **Uradne etikete oz. potrdilo o uradni potrditvi uporabljenega semena / evidenca vzdrževanja sorte** | **Ustreza / Ne ustreza** |
| **Kolobar** | **Ustrezen / Neustrezen** |
| ***Zahteve****: v točki 3.1 te metode* | |
| **Kategorija pridelave semena** | Preglednica 1 |
| **Semenski posevek** | **Površina posevka** |  |
| **Izolacija posevka** | **Ustrezna / Neustrezna** |
| ***Zahteve:*** *v točki 3.2 in Preglednici 3 te metode* | |
| **Gostota posevka** | število rastlin/m2 |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Kontrolne enote semenskega posevka** | **Število kontrolnih enot** | Preglednica 2 |
| **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***  *- tip rasti;*  *- višina rastlin;*   * *list: velikost (širina, dolžina), oblika, odtenek zelene barve* | |
| **Sortna čistost** | **Ustrezna / Neustrezna** |
| ***Zahteve:*** *v točki 3.3.1 in Preglednici 4 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

***2. pregled: med zorenjem - pred žetvijo***

|  |  |  |
| --- | --- | --- |
| **Predmet uradnega pregleda** | | |
| **Semenski posevek** | **Površina posevka** |  |
| **Izolacija posevka** | **Ustrezna / Neustrezna** |
| ***Zahteve:*** *v točki 3.2 in Preglednici 3 te metode* | |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Ocena pričakovanega pridelka** | kg/enoto pridelave in skupaj kg |
| **Kontrolne enote semenskega posevka** | **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***  *- višina rastlin*   * *list:* kot pri 1. pregledu | |
| **Sortna čistost** | **Ustrezna / Neustrezna** |
| ***Zahteve:*** *v točki 3.3.1 in Preglednici 4 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

*(1) Sortna pristnost se oceni s primerjavo semenskega posevka z vzorcem na kontrolnem polju, vključenem v vzporedno kontrolo ali z uradnim opisom sorte. Ocenijo se lastnosti, ki so ključne za razločevanje sort, po potrebi pa lahko preglednik vizualno pregleda tudi ostale lastnosti sorte ali uporabi tudi druge metode.*

## Metuljnice, facelija

***1. pregled: med cvetenjem***

|  |  |  |
| --- | --- | --- |
| **Predmet uradnega pregleda** | | |
| **Evidence in dokazila** | **Uradne etikete oz. potrdilo o uradni potrditvi uporabljenega semena / evidenca vzdrževanja sorte** | **Ustreza / Ne ustreza** |
| **Kolobar** | **Ustrezen / Neustrezen** |
| **Zahteve**: v *točki 3.1 te metode* | |
| **Kategorija pridelave semena** | Preglednica 1 |
| **Semenski posevek** | **Površina posevka** |  |
| **Izolacija posevka** | **Ustrezna / Neustrezna** |
| **Zahteve**: v *točki 3.2 in Preglednici 3 te metode* | |
| **Gostota posevka** | število rastlin/m2 |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Kontrolne enote semenskega posevka** | **Število kontrolnih enot** | Preglednica 2 |
| **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***  *- tip rasti;*  *- višina rastlin;*   * *list: velikost (širina, dolžina), barva, prisotnost in št. listnih krp, nazobčanost roba, dolžina listnega peclja;* * *cvet (oblika, barva)* | |
| **Sortna čistost** | **Ustrezna / Neustrezna** |
| **Zahteve**: v točki 3.3.2 te metode | |
| **Zdravstveno stanje (lucerna)** | **Ustreza / Ne ustreza** |
| **Zahteve:** *v točki 3.5.1 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

***2. pregled: med zorenjem - pred žetvijo;***

|  |  |  |
| --- | --- | --- |
| **Predmet uradnega pregleda** | | |
| **Semenski posevek** | **Površina posevka** |  |
| **Izolacija posevka** | **Ustrezna / Neustrezna** |
| **Zahteve**: v *točki 3.2 in Preglednici 3 te metode* | |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Ocena pričakovanega pridelka** | kg/enoto pridelave in skupaj kg |
| **Kontrolne enote semenskega posevka** | **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***   * strok: dlakavost, dolžina, širina, dolžina konice, število semen; * seme: velikost, oblika, osnovna barva semenske lupine, barvni vzorec (ornamentacija), … | |
| **Sortna čistost** | **Ustrezna / Neustrezna** |
| **Zahteve**: v točki 3.3.2 te metode | |
| **Zdravstveno stanje (lucerna)** | **Ustreza / Ne ustreza** |
| **Zahteve**: *v točki 3.5.1 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

*(1) Sortna pristnost se oceni s primerjavo semenskega posevka z vzorcem na kontrolnem polju, vključenem v vzporedno kontrolo ali z uradnim opisom sorte. Ocenijo se lastnosti, ki so ključne za razločevanje sort, po potrebi pa lahko preglednik vizualno pregleda tudi ostale lastnosti sorte ali uporabi tudi druge metode.*

## 3. Druge vrste krmnih rastlin (križnice - koleraba (kavla), oljna redkev)

***1. pregled: v stadiju rozete oz. zgodnjem stadiju (do 5) listov - pred začetkom podaljševanja stebel***

|  |  |  |
| --- | --- | --- |
| **Predmet uradnega pregleda** | | |
| **Evidence in dokazila** | **Uradne etikete oz. potrdilo o uradni potrditvi uporabljenega semena / evidenca vzdrževanja sorte** | **Ustreza / Ne ustreza** |
| **Kolobar** | **Ustrezen / Neustrezen** |
| **Zahteve**: v *točki 3.1 te metode* | |
| **Kategorija pridelave semena** | Preglednica 1 |
| **Semenski posevek** | **Površina posevka** |  |
| **Izolacija posevka** | **Ustrezna / Neustrezna** |
| **Zahteve**: v *točki 3.2 in Preglednici 3 te metode* | |
| **Gostota posevka** | število rastlin/m2 |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Kontrolne enote semenskega posevka** | **Število kontrolnih enot** | Preglednica 2 |
| **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***   * *list: velikost (širina, dolžina), odtenek zelene barve, mehurjavost, listne krpe,, nazobčanost roba, dolžina listnega peclja, …* * *gomolj (pri kolerabi): barva kože nad zemljo, antociansko obarvanje (nad zemljo); barva kože pod zemljo, oblika gomolja, dolžina, premer; barva mesa; dolžina lažnega stebla, …)* | |
| **Sortna čistost** | **Ustrezna / Neustrezna** |
| **Zahteve**: v *točki 3.3.1 in Preglednici 4 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

***2. pregled: v začetku cvetenja***

|  |  |  |
| --- | --- | --- |
| **Predmet uradnega pregleda** | | |
| **Semenski posevek** | **Površina posevka** |  |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Ocena pričakovanega pridelka** | kg/enoto pridelave in skupaj kg |
| **Kontrolne enote semenskega posevka** | **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***  *- cvet: barva, proizvodnja peloda (pri kolerabi)* | |
| **Sortna čistost** | **Ustrezna / Neustrezna** |
| **Zahteve**: v *točki 2.9.1 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

*(1) Sortna pristnost se oceni s primerjavo semenskega posevka z vzorcem na kontrolnem polju, vključenem v vzporedno kontrolo ali z uradnim opisom sorte. Ocenijo se lastnosti, ki so ključne za razločevanje sort, po potrebi pa lahko preglednik vizualno pregleda tudi ostale lastnosti sorte ali uporabi tudi druge metode.*

1. Pravilnik o trženju semena krmnih rastlin (Uradni list RS, št. 17/22 in 4/22) [↑](#footnote-ref-1)
2. Zakon o semenskem materialu kmetijskih rastlin (Uradni list RS, št. 25/05-uradno prečiščeno besedilo, 41/09, 32/12, 90/12-ZdZPVHVVR in 22/18) [↑](#footnote-ref-2)
3. Guidelines for Control Plot Tests and Field Inspection of Seed Crops: https://www.oecd.org/agriculture/seeds/rules-regulations/. [↑](#footnote-ref-3)
4. OECD Schemes for the Varietal Certification or the Control of Seed Moving in International Trade: https://www.oecd.org/agriculture/seeds/. [↑](#footnote-ref-4)
5. Vir: Standard ISPM 27 – Diagnostic protocols for regulated pests, Annex 08 – DP 8: *Ditylenchus dipsaci* and *Ditylenchus destructor*, 2015 (<https://www.ippc.int/en/core-activities/standards-setting/ispms/>). [↑](#footnote-ref-5)